সুরজ জিউ ঠাকুরি
সুরজ জিউ ঠাকুরি (নেপালি: सुरज ज्यू ठकुरी, ইংরেজি: Suraj Jeu Thakuri; জন্ম: ১৯ ডিসেম্বর ২০০০; সুরজ ঠাকুরি নামে সুপরিচিত) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব বিরাটনগর সিটি এবং নেপাল জাতীয় দলের হয়ে মধ্যমাঠের খেলোয়াড় হিসেবে খেলেন। ২০২০–২১ মৌসুমে, নেপালি ক্লাব জাওয়ালাখেল যুব দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; জাওয়ালাখেল যুব দলের হয়ে মাত্র ১ মৌসুম অতিবাহিত করার পর ২০২১–২২ মৌসুমে তিনি বিরাটনগর সিটিতে যোগদান করেছেন। সুরজ ২০২১ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।